– Я люблю тое, чым займаюся. Веславаннем захапіўся, калі вучыўся ў школе №1 Петрыкава. У 2011 годзе быў залічаны ў Гомельскае вучылішча алімпійскага рэзерву на аддзяленне акадэмічнага веславання. Мае заняткі спортам шмат у чым – заслуга бацькоў. Бацька, былы спартсмен, у цяперашні час дырэктар Гомельскага абласнога цэнтра алімпійскага рэзерву па тэнісе. Можна сказаць, што я пайшоў па яго слядах. Мама не стала пярэчыць і падтрымала мяне. З гэтага і пачалося маё спартыўнае жыццё. Я атрымаў званне майстра спорту, паўдзельнічаў у чэмпіянатах рэспублікі і свету. У 2017 годзе на Кубку Рэспублікі Беларусь заняў 2 месца па акадэмічным веславанні (чацвёрка парная), на Чэмпіянаце Гомельскай вобласці па акадэмічным веславанні ў стылі адзіночкі – 1 месца, двойкі парнай – 1 месца і 2 месца ў парнай чацвёрцы. Акрамя гэтага, з’яўляюся студэнтам 3 курса завочнага факультэта фізічнай культуры ГДУ імя Ф. Скарыны.